കാസര്കോട് കോണ്ഗ്രസ് പ്രവര്ത്തകര്ക്കിടയില് സംഘര്ഷം രമേശ് ചെന്നിത്തല പങ്കെടുക്കേണ്ട പരിപാടി മാറ്റി വച്ചു കാസര്കോട്: കാസര്കോട് ജില്ലയില് കോണ്ഗ്രസ് പ്രവര്ത്തകര് തമ്മില് സംഘര്ഷം. പീലിക്കോട് കോണ്ഗ്രസ് പ്രവര്ത്തകരാണ് ചേരി തിരിഞ്ഞ് സംഘര്ഷാവസ്ഥ സൃഷ്ടിച്ചത്. സംസ്കാര കാസര്കോട് ജില്ലാ സമിതി സംഘടിപ്പിച്ച ഭാരതീയ സ്വാതന്ത്ര്യം പ്ലാറ്റിനം ജൂബിലി ആഘോഷം ജില്ലാതല ഉദ്ഘാടനമാണ് സംഘര്ഷത്തില് കലാശിച്ചത്. മുന് പ്രതിപക്ഷ നേതാവ് രമേശ് ചെന്നിത്തല പിലിക്കോട് നടന്ന പരിപാടിയില് പങ്കെടുക്കേണ്ടതായിരുന്നു. സംഘര്ഷത്തെ തുടര്ന്ന് അദ്ദേഹം പങ്കെടുക്കുന്നില്ലെന്ന് അറിയിച്ചു ഒരു വിഭാഗം നേതാക്കള് ഗ്രൂപ്പിസം കളിക്കുന്നുവെന്ന് ആരോപിച്ചു മണ്ഡലം കോണ്ഗ്രസ് പ്രസിഡന്റ് നേതൃത്വത്തില് പ്രതിഷേധം ഉയര്ത്തി. മുന് എംഎല്എ കെ.വി കുഞ്ഞിക്കണ്ണനെയും മുന് ഡിസിസി പ്രസിഡന്റ് ഹക്കീം കുന്നിലിന്റെയും വാഹനം ഒരു വിഭാഗം പ്രവര്ത്തകര് തടഞ്ഞു. പൊലീസ് എത്തിയാണ് സ്ഥിതിഗതികള് ശാന്തമാക്കിയത്.